b'\n_START_ARTICLE_\nSauna\n_START_PARAGRAPH_\nEn sauna (fra finsk: sauna "badstue") er et lille rum eller hus til et varmt og t\xc3\xb8rt milj\xc3\xb8. I den kan man sidde helt eller delvis n\xc3\xb8gen. Dog risikerer man ved brug af badet\xc3\xb8j at udvikle hudsydommen miliaria. Temperaturen i en sauna n\xc3\xa5r over 80\xc2\xb0 C. Det hj\xc3\xa6lper til at slappe af og svede. Nogle mener at, det at svede kraftigt hj\xc3\xa6lper til at f\xc3\xa5 fjernet giftstoffer fra kroppen. Derudover kan uds\xc3\xa6ttelsen for varme stimulere produktionen af hvide blodlegemer og styrke immunforsvaret._NEWLINE_Oven p\xc3\xa5 ovnen i badstuen ligger  granitsk\xc3\xa6rver. Stenene holder p\xc3\xa5 varmen. Hvis man \xc3\xb8nsker ekstra hurtig varme, kan man smide en smule vand p\xc3\xa5 stenene. Varmen fra stenene f\xc3\xa5r straks vandet til at fordampe. At l\xc3\xb6yly. En variant er saunagus._NEWLINE_Grunden til, at dampen f\xc3\xa5r det til at f\xc3\xb8les varmere, er, at den \xc3\xb8gede luftfugtighed giver luften bedre varmeledningsevne. Muligvis skyldes det ogs\xc3\xa5, at den \xc3\xb8gede luftfugtighed h\xc3\xa6mmer svedens fordampning fra kroppens overflade, og derved mindskes nedk\xc3\xb8lingen af huden._NEWLINE_Varmen kan ogs\xc3\xa5 reguleres ved at s\xc3\xa6tte sig h\xc3\xb8jere eller lavere p\xc3\xa5 b\xc3\xa6nkene._NEWLINE_Varmen f\xc3\xa5r pulsen og stofskiftet til at \xc3\xb8ges, blodkarrene \xc3\xa5bnes, og blodet f\xc3\xa5r frit l\xc3\xb8b i alle kroppens omr\xc3\xa5der \xe2\x80\x93 is\xc3\xa6r h\xc3\xa6nder og f\xc3\xb8dder._NEWLINE_Ordet sauna kommer fra finsk, og den finske form for sauna er ogs\xc3\xa5 den mest velkendte, men mange kulturer har varianter, som er t\xc3\xa6t p\xc3\xa5 den finske. Blandt andet den nordamerikanske sweat lodge, den tyrkiske hamam, romernes thermae, mayaernes temescal og den russiske banja. P\xc3\xa5 tysk og nederlandsk kalder offentlige saunaer sig ofte thermen._NEWLINE_Saunaer findes som regel i forbindelse med andre badefaciliteter, som en sv\xc3\xb8mmehal, en sportshal eller et fitnesscenter. Den er typisk konstrueret s\xc3\xa5dan, at flere mennesker kan sidde i den, s\xc3\xa5 den kan bruges i social sammenh\xc3\xa6ng. Om folk i saunaen er fuldst\xc3\xa6ndig eller kun delvis n\xc3\xb8gne, og om de to k\xc3\xb8n holdes adskilte eller ikke, afh\xc3\xa6nger  af traditioner. Generelt er man mest liberal i Skandinavien og Tyskland og mere restriktiv i romanske lande og USA._NEWLINE_De saunaer, man oplever i Danmark, er alle opvarmet med en elektrisk ovn. Nogle saunaentusiaster foretr\xc3\xa6kker imidlertid en br\xc3\xa6ndefyret saunaovn, hvor duften af r\xc3\xb8g og det knitrende br\xc3\xa6nde tilf\xc3\xb8rer saunabadet noget helt specielt. _NEWLINE_Hvis temperaturen kommer t\xc3\xa6t p\xc3\xa5 eller overstiger de 100\xc2\xa0\xc2\xb0C, vil det blive fuldst\xc3\xa6ndigt ut\xc3\xa5leligt at sidde i den. Det kan styres ved fugtigheden. De varmeste saunaer i Finland og Sverige har typisk en lav fugtighed. Med dette system kan g\xc3\xa6sten nyde temperaturer n\xc3\xa6r kogepunktet i kort tid._NEWLINE_Badstuen i Badstuestr\xc3\xa6de i K\xc3\xb8benhavn lukkede 1509 pga. anklager om sk\xc3\xb8rlevned.'